ΘΕΜΑ 11ο : Προγραμματισμός δαπανών και φιλοξενίας, προς τιμήν της επίσκεψης κυβερνητικού κλιμακίου αποτελούμενο από τον Υπουργό Εσωτερικών κ. Λιβάνιο Θεόδωρο και τον Υφυπουργό Τοπικής Αυτοδιοίκησης κ. Σπανάκη Βασίλειο - Πέτρο στον Δήμο (Εισηγητής : Α/Δ Οικονομικών Υπηρεσιών κ. Γυφτοχρήστος Ιωάννης).

Κύριε Πρόεδρε
Παρακαλούμε όπως ενημερώσετε το Σώμα, ότι στο πλαίσιο των αρμοδιοτήτων των Δήμων υπάγονται, ότι προάγουν, τα κοινωνικά, πολιτικά, πνευματικά και οικονομικά συμφέροντα των δημοτών. Συνεπώς το αμέσως προσεχές διάστημα, προγραμματίζεται η επίσκεψη κυβερνητικού κλιμακίου στον Δήμο μας, αποτελούμενο από τον Υπουργό Εσωτερικών κ. Λιβάνιο Θεόδωρο και τον Υφυπουργό Τοπικής Αυτοδιοίκησης κ. Σπανάκη Βασίλειο – Πέτρο. Για τον λόγο αυτό, οφείλουμε να προβλέψουμε δαπάνες που αφορούν την φιλοξενία όπως,  γεύματα και ηχοληψία, με το ποσό των 2.000,00€ με ΦΠΑ. 
Έχοντας υπόψη:
1. Τις διατάξεις του Ν. 5314/2026 (ΦΕΚ 103/Α/29-06-2026) «Κώδικας Τοπικής Αυτοδιοίκησης», αναφορικά με τις γενικές αρμοδιότητες του Δημοτικού Συμβουλίου και τη λήψη αποφάσεων.
2. Τις διατάξεις του άρθρου 181 του Ν. 4820/2021 ( ΦΕΚ 130/Α/23-07-2021) 
3. Τις διατάξεις του Ν. 3852/2010 (Πρόγραμμα Καλλικράτης), όπως τροποποιήθηκε και ισχύει, σχετικά με τη μεταβίβαση και άσκηση των αρμοδιοτήτων των συλλογικών οργάνων. 
4. Τις διατάξεις του Ν. 4412/2016 περί Δημοσίων Συμβάσεων Έργων, Προμηθειών και Υπηρεσιών, αναφορικά με τις διαδικασίες ανάθεσης που θα απαιτηθούν για την υλοποίηση των εκδηλώσεων. 
5. Τις διατάξεις του Π.Δ. 54/2018 για τη μετάβαση στο νέο λογιστικό πλαίσιο των φορέων της Γενικής Κυβέρνησης και την εγγραφή των δαπανών σε Αναλυτικούς Λογαριασμούς Εξόδων (ΑΛΕ). 
6. Την εισήγηση της υπηρεσίας

Παρακαλούμε όπως ΕΓΚΡΙΝΕΤΕ την ανωτέρω εισήγηση και την σχετική πρόβλεψη δαπανών ως εξής:
· Γεύματα: 1.500,00€
· Ηχητική και φωτιστική κάλυψη:500,00€

Οι δαπάνες για την πραγματοποίηση των εκδηλώσεων θα βαρύνουν τον οικείο Α.Λ.Ε. του Δήμου του προϋπολογισμού έτους 2026.

